Torugarto perėja

Torugarto perėja (, ) – kalnų perėja Tianšanio kalnuose, tarp Kinijos (Sindziangas) ir Kirgizijos (Naryno sritis), greta Čatyrkiolio ežero. Aukštis – 3752 m. Per šią perėją eina kelias iš Biškeko per Balykči, Naryną į Kašgarą. Žiemą dėl sniego ir nuošliaužų šis kelias dažnai nepravažiuojamas.

1881 m. Torugarto perėjoje atidarytas carinės Rusijos ir Kinijos pasienio postas, 1906 m. nutiestas kelias. 1952 m. pagrindiniai transporto srautai nukreipti per Irkeštamo perėją, o nuo 1969 iki 1983 m., dėl TSRS-Kinijos konflikto, Torugarto perėja buvo uždaryta. Planuojama per perėją nutiesti geležinkelį, sujungsiantį vakarų Kiniją su Ferganos slėniu.

Kategorija:Kinijos perėjos
Kategorija:Sindziango geografija
Kategorija:Kirgizijos geografija